Wp/shi/Ayt Bn Ḥddu
Ayt Bn Ḥddu nɣ Ayt Ḥddu (s tɛrabt : آيت بن حدّو) tga yat iɣrm amaziɣ illan ɣ 30 km ɣ ugafa n tagut n tiɣrmt n Warzazat, ɣ tgrawt n Ayt Zinb. Ttubna ɣ tsga n iffus, lli mu ttinin tawrirt n iɣrm, ɣ ugmmaä n wasif Marɣn, ɣ wasif n unila, nna igan yan n ubrid n isbbabn, izdin gr timnaäin n tnzruft d tɣaritin n lamiditiɣani.
Iɣrm ad ittuzmmem ɣ tlgamt n wayda amaḍlan n Yunisku ɣ 1987.
Amzruy[edit | edit source]
Ansa n tɣrmt igan abrid n kullu isbbabn, yujjat ad ig yat tɣawsa icnan ɣ walln n inbbaḍn nna ikkan Lmɣrib. Ar ttinin iwdan mas lbni amzwaru lli illan ɣ iɣrm iga t iɣrm n iqddarn, ɣ inbḍ yan n ugldun amaziɣ uday, zɣ ɣinna ar Sus (illa ummrwas gr as d dihya). Ar ittini yan warra aqbur lli illan dar umsntam, mas takat tamzwarut ɣ iɣrm ittwagg f ufus n Ayt Ɛisa Uḥmad ɣ tasut tiss sin d mraw, idwln s ufus n umattay « Bn Ḥddu », nna iɛyyn unbbaḍ n lmuwḥḥidin Yusf n Tacfin, ḥuma ad ig tanagrit ɣ tmnaḍt ad, ittwassnen kigan s umussu n isbbabn d imnɣan gr iɣrman.
Ar ttinin middn mas tamnaḍt ad tkka ddu tnbaḍt n Burtuɣal, mac ur ujjin ci kr n tmatarin nnsn, manaya s mind iwint tɣuriwin ittwaggn zɣ tasunt tin sa d mraw. Ɣ tasut tis mrawt d tẓa, tiɣrmt ɣas yan n tilalt imqqurn izdin gr-as d Lmxzn ɣ udɣar, igan azduɣ n kullu id bab n usugr. Ɣ lḥrkt nns tanggarut 1893-1894 ikka Ṣlṭan Ḥasan Amzwaru f tɣrmt, isli tlwat, çars s Mrrakc. Ɣinna iɛyyn gis lbaca Lglawi anbbaḍ n iffus. Lbaca ad wanita ikcm ɣ imnɣi d Ayt Wawcgiṭ, mac amulli illan gr-as d Ayt Bn Ḥddu, ur yujji ammnuɣ ad yili.
Lliɣ d tkcm Fransa, turrid tɣrm s ddu n ufus n Tthami Lglawi, lbaca ad amaynu iqqn f Ayt Bn Ḥddu, ur tn yujji ad ffɣn bṛṛa n tɣrmt, zɣ mayd tkcm Fransa, aylliɣ as ttlɣn assaɣ n « Iliy n San Micil n Iclḥiyn ». Man aya ur ittyakks lliɣ tffɣ fransa, ayd aɣuln iwdan ar ttffɣn ad sskrn tiɣrmt tamaynut tama n wasif Marɣn.
Laflam lli gis ittuyswlafn[edit | edit source]
Kigan n laflm n Marikan tawswlafn ɣ ammas n tmazirt n Lmɣrib, slawan ɣ iɣrm ad n Ayt Bn Ḥddu, zund ukan:
- Sodom And Gomorrah (1963)
- Oedipus Rex (1967)
- The Man Who Would Be King (film) (1975)
- The Message (1976)
- Jesus of Nazareth (1977)
- Time Bandits (1981)
- Marco Polo (1982)
- The Jewel of the Nile (1985)
- The Living Daylights (1987)
- The Last Temptation of Christ (1988)
- The Sheltering Sky (1990)
- Kundun (1997)
- The Mummy (1999)
- Gladiator (2000)
- Alexander (2004)
- Kingdom of Heaven (2005)
- Babel (2006)
- One Night with the King (2006)
- Prince of Persia (2010)
- Son of God (film) (2014)
- Queen of the Desert (film) (2015)
- David Attenborough: A life on our planet (2020)
Ula yan muslsal ittawsan bahra iga s yism Game of Thrones d usays abrazili O Clone.
hau_Latn kab_Latn kab_Latn hne_Deva kab_Latn kab_Latn kab_Latn hne_Deva kab_Latn lus_Latn zho_Hans eng_Latn eng_Latn afr_Latn kin_Latn glg_Latn eng_Latn eng_Latn eng_Latn eng_Latn fao_Latn hau_Latn bug_Latn zho_Hans eng_Latn epo_Latn eng_Latn knc_Latn eng_Latn eng_Latn eng_Latn kab_Latn